Virallinen lehti nro C 370 , 21/12/1999 s. 0036



KIRJALLINEN KYSYMYS E-0406/99 esittäjä(t): Giuseppe Rauti (NI) komissiolle (1. maaliskuuta 1999) Aihe: Saasteista johtuvat terveyshaitat Piacenzan Podenzanossa (Italiassa) Podenzanon (Piacenza) kunnassa sijaitsevan Colombaian alueen asukasyhdistys laati 27. marraskuuta 1998 asiakirjan, jonka se lähetti Euroopan parlamentin ympäristö-, terveys- ja kuluttajansuojavaliokunnan puheenjohtajalle (asiakirja nro 23). Tässä kirjeessä asukasyhdistys kuvaili terveys- ja ympäristöoloja alueella, jotka River s.p.a. yhtiön toiminnasta on aiheutunut ja joka on määritelty terveydelle erittäin vaaralliseksi. Tällä välin julkaistiin paikallisen AUSL:n tekemien uusien tutkimusten tulokset. Näiden tulosten perusteella ei vaaraa olisi olemassa, mikä ei käy yksiin muista lähteistä saatujen todisteiden kanssa, kuten 161 erikoislääkärin antamista lääkärinlausunnoista, Roomassa sijaitsevan kansallisen tutkimuskeskuksen antamasta lausunnosta ja lausunnosta, jonka on Pavian yliopiston syöpätautien erikoislääkäri, tohtori Soffritti on laatinut Piacenzan syyttäjänviraston toimeksiannosta. Nämä analyysit osoittavat asukasyhdistyksen nimeämän kahden asiantuntijan mukaan (Toxicology Consultant -yhtiön edustaja professori Bressa Padovasta ja R.D. Chem kemianlaboratorioiden edustaja tohtori Vianello Dosson di Casierista (TV)), että käytetyt menetelmät ovat olleet pintapuolisia. Sama yritys on jo aiemmin aiheuttanut ympäristövahinkoja S. Stefano Lodigianossa (LO), jossa sillä on vastaavanlaiset kemianteollisuuden laitokset. 1. Onko komission mielestä paikallisilla valvontaviranomaisilla siviilioikeudellinen vastuu? 2. Aikooko komissio puuttua asiaan alueen asukkaiden terveyden turvaamiseksi yhteisön direktiivien, esimerkiksi direktiivin 84/360/ETY(1) mukaisesti, jossa kielletään kaikenlaisten lupien myöntäminen, ennen kuin voidaan taata, että ilmansaasteita ei synny? 3. Aikooko komissio käynnistää meneillään olevien tutkimusten valvonnan? 4. Voisiko komissio välittää Italian hallitukselle kansalaisten yleisen tyytymättömyyden, jota paikalliset viranomaiset tai ympäristöministeri Ronchi eivät näytä ottaneen huomioon? Paikallisia asukkaita on käytetty koekaniineina jo neljän vuoden, ja tänä aikana on tehty lukemattomia analyysejä, jotka eivät ole johtaneet minkäänlaiseen tulokseen. Päästöt jatkuvat edelleen, ja ne ovat onkologi Soffrittin mukaan syynä asukkaiden kärsimiin vaivoihin ja mahdollinen uusien syöpätapausten aiheuttaja. Haluan myös korostaa, että voitontavoittelua ja teollista toimintaa ei voida asettaa kansanterveyden turvaamisen ja ympäristönsuojelun edelle. Komission jäsenen Ritt Bjerregaardinkomission puolesta antama vastaus (9. huhtikuuta 1999) 1. Asia ei kuulu komission toimivaltaan. 2.-4. Arvoisan parlamentin jäsenen antamiin tietoihin perustuen asia, johon parlamentin jäsen viittaa, voisi kuulua teollisuuslaitosten aiheuttaman ilman pilaantumisen estämisestä 28. kesäkuuta 1984 annetun neuvoston direktiivin 84/360/ETY soveltamisalaan. Direktiivin tarkoituksena on säätää toimenpiteistä ja menetelmistä, jotka on tarkoitettu estämään ja vähentämään teollisuuslaitoksien aiheuttamaa ilman pilaantumista yhteisön alueella. Kyseessä olevalla laitoksella näyttää olevan direktiivin mukainen toimilupa (1. heinäkuuta 1987 toiminnassa oleva, tai sen jälkeen hyväksytty taikka rakennettu laitos). Direktiivin 84/360/ETY 4 artiklassa säädetään näin: "Lupa voidaan myöntää, tämän kuitenkaan rajoittamatta muissa kuin tässä direktiivissä tarkoitettuja päämääriä varten annetuissa kansallisissa ja yhteisön säännöksissä asetettujen vaatimusten noudattamista, vain, jos toimivaltainen viranomainen on vakuuttunut siitä, että: - kaikki asianmukaiset toimenpiteet ilman pilaantumisen ehkäisemiseksi on toteutettu, mukaan lukien parhaan saatavilla olevan tekniikan käyttäminen, edellyttäen, että tällaisten toimien toteuttaminen ei aiheuta kohtuuttomia kustannuksia; - laitoksen käyttö ja erityisesti sen liitteessä II tarkoitettujen aineiden päästöt eivät aiheuta merkittävää ilman pilaantumista; - mitkään sovellettavat päästöraja-arvot eivät ylity; - kaikki sovellettavat ilman laadun raja-arvot on otettu huomioon." Direktiivin 12 artiklassa säädetään näin: "Jäsenvaltioiden on seurattava parhaan saatavilla olevan tekniikan ja ympäristön tilan kehitystä. Tämän seurannan perusteella niiden on tarvittaessa asetettava tämän direktiivin mukaisesti luvan saaneille laitoksille asianmukaisia ehtoja ottaen huomioon toisaalta tämän kehityksen, toisaalta, ettei kyseisille laitoksille aiheudu erityisesti kyseiseen ryhmään kuuluvien laitosten taloudelliseen tilanteeseen nähden kohtuuttomia kustannuksia." Italian viranomaisille on lähetetty kirje, jossa pyydetään tietoja asiasta. Komissio tulee toteuttamaan tarvittavat toimenpiteet taatakseen yhteisön lainsäädännön ja erityisesti direktiivin 84/360/ETY noudattamisen. (1) EYVL L 188, 16.7.1984, s. 20.